Kina+efter+Mao


 * Deng Xiaoping - en ny form for kommunisme
 * Splittelse i KKP
 * Kommunistisk land med kapitalistisk økonomi
 * Demokratimuren, ytringsfrihed med forbehold
 * Kina: vestens darling

Efter Maos død i 1976 overtager Deng Xiaoping magten. Han vil reformere det kinesiske system og åbne for handel til omverdenen. Efter han har overtaget magten fængsler han fire af Maos allernærmeste støtter, kendt som firebanden. Deng Xiaoping udpeger dem som ansvarlige for kulturrevolutionen og stempler offentligt Maos handlinger under hans regeringstid som “70% gode og 30% dårlige”. Hvoraf de 30% var de destruktive kampagner som Mao førte, deriblandt kulturrevolutionen. De 70% var bl.a. hans kamp mod analfabetismen og befrielsen fra nationalismen (s. 72). Billedet af Mao, som Kinas befrier bliver bevaret, men samtidig formår han også, at signalere, at han vil gå en anderledes vej.

Deng Xiaoping åbner op for kritik af det kinesiske styre. Det gør han bla. ved at opføre “demokratimuren”, hvor folk kunne ytre deres mening. Friheden var dog stadig begrænset og da en mand går for vidt, bliver han også s traffet. Wei Jingsheng talte for et demokratisk Kina og kalder Deng Xiaoping en diktator i svøb. Straffen over Jingsheng var et signal om, at masserne skulle holde inde med kritikken. (s. 73) Deng Xiaoping reformerer Kinas økonomiske system. Han mener, at vejen til et industrialiseret Kina går gennem en liberalisering af økonomien. Han giver bønderne mulighed for at få del af profitten og sørger på den måde for at opretholde incitamentet for at arbejde. Kina er splittet i to politiske strømninger, dem der er for markedsøkonomien og dem der er imod.

Deng Xiaoping tager til USA, på besøg hos den daværende præsident Jimmy Carter. En symbolsk handling; han rækker hånden ud til USA og åbner muligheden for økonomisk samarbejde. Kinas mangeårige fjendebillede nummer et er nu blevet en handelspartner. Det sætter gang i udviklingen og det ellers kommunistiske land får markedsøkonomi. Den frie økonomi har dog også en enorm social slagside og at tackle det er i dag Kinas største udfordring. På trods af at Kina får en kapitalistisk økonomi er det stadig den kommunistiske tankegang der dominerer. Der er stadig ikke menneskerettigheder og det er stadig kun ét parti der styrer. (s. 73-75)

//Kilde: Fra Kejserdømme til kapitalisme - Mette Holm// media type="youtube" key="erxnPs6HZnw" height="315" width="560"